CELEX: 62020TN0154
Language: hu
Date: 2020-03-19 00:00:00
Title: T-154/20. sz. ügy: 2020. március 19-én benyújtott kereset – IY kontra Parlament

15.6.2020   
            
            
               HU
            
            
               Az Európai Unió Hivatalos Lapja
            
            
               C 201/28
            
         
      2020. március 19-én benyújtott kereset – IY kontra Parlament
      (T-154/20. sz. ügy)
      (2020/C 201/39)
      Az eljárás nyelve: francia
      
         Felek
      
      
         Felperes: IY (képviselők: T. Bontinck és A. Guillerme ügyvédek)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      elsődlegesen:
      
                  —
               
               
                  semmisítse meg a felperes elbocsátásáról szóló 2019. július 4-i határozatot;
               
            
                  —
               
               
                  kötelezze az Európai Parlamentet arra, hogy fizessen a felperesnek 20 000 eurót az őt ért nem vagyoni károk megtérítéseként;
               
            
                  —
               
               
                  az Európai Parlamentet kötelezze a költségek viselésére;
               
            másodlagosan:
      
                  —
               
               
                  állapítsa meg az ENL képviselőcsoport feloszlatásáról szóló határozat jogellenességét;
               
            
                  —
               
               
                  következésképpen semmisítse meg a felperes elbocsátásáról szóló 2019. július 4-i határozatot;
               
            
                  —
               
               
                  kötelezze az Európai Parlamentet arra, hogy fizessen a felperesnek 20 000 eurót az őt ért nem vagyoni károk megtérítéseként;
               
            
                  —
               
               
                  az Európai Parlamentet kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első jogalap nyilvánvaló értékelési hiba elkövetésére vonatkozik. A felperes szerint az elbocsátásáról szóló határozat, amelyet kizárólag az ENL politikai képviselőcsoport állítólagos feloszlatása indokol, nyilvánvaló értékelési hibát tartalmaz.
               
            
                  2.
               
               
                  A második jogalap hatáskörrel való visszaélésre vonatkozik, mivel az Európai Parlament a hatalmát felhasználva egy európai képviselőcsoport egyszerű névváltoztatási intézkedését a képviselőcsoport feloszlatásaként állította be.
               
            
                  3.
               
               
                  A harmadik jogalap a meghallgatáshoz való jog megsértésére vonatkozik. A felperes szerint nem tartották tiszteletben azt a jogát, hogy bármely, elbocsátásról szóló határozat meghozatala előtt joga van a meghallgatáshoz.
               
            
                  4.
               
               
                  A negyedik jogalap az egyenlő bánásmód elvének megsértésére vonatkozik, mivel a Parlamentnek eltérő eljárást kellett volna alkalmaznia az állítólagosan feloszlatott képviselőcsoport alkalmazottaira.
               
            
                  5.
               
               
                  Az ötödik jogalap a megfelelő ügyintézés és a gondoskodási kötelezettség megsértésére vonatkozik.
               
            Másodlagosan a felperes az ENL képviselőcsoport feloszlatásáról szóló határozat jogellenességére hivatkozik. Azt állítja, hogy mivel a feloszlatásról szóló határozat nyilvánvaló értékelési hiba elkövetése és hatáskörrel való visszaélés miatt jogellenes, az elbocsátásról szóló, kizárólag e feloszlatáson alapuló határozat maga is jogellenes, így azt meg kell semmisíteni.